钦定古今图书集成/理学汇编/学行典/第250卷 > 方成可
## 钦定古今图书集成/理学汇编/学行典/第250卷 > 方成可

按《扬州府志》：“方成可，立礼子。性豪侠，少崇儒术。当立
礼上书时，家事悉付成可。成可先几达变，业亦渐丰
焉。尤乐施予，资给婚嫁，赒恤贫窭，以及推心同患，瘗
骼赎俘，善不可悉计，鹾使以赈饥。上闻邀恩。由明经
授中书舍人。易箦时，凡负逋者悉焚其券，约数万金，
惟以为善，最乐贻后人而已。”